Document ID: 31996D0104

31996D0104
L 024/31
SLUŽBENI LIST EUROPSKE UNIJE
29.01.1996.
ODLUKA KOMISIJE
od 29. siječnja 1996.
o izmjeni Odluke 94/360/EZ o smanjenoj učestalosti fizičkih pregleda pošiljaka određenih proizvoda koje se uvoze iz trećih zemalja
(Tekst značajan za EGP)
(96/104/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji se unose u Zajednicu iz trećih zemalja (1), kako je zadnje izmijenjena Direktivom 95/52/EZ (2), a posebno njezin članak 8. stavak 3.,
budući da je Komisija Odlukom 94/360/EZ (3), kako je zadnje izmijenjena Odlukom 95/270/EZ (4), usvojila mjere za smanjenje učestalosti fizičkih pregleda pošiljaka proizvoda koji se uvoze iz trećih zemalja; budući da bi se ta učestalost pregleda trebala primjenjivati od 1. veljače 1996. nakon preispitivanja učestalosti na temelju rezultata svih pregleda uvezenih pošiljaka proizvoda;
budući da je potreban daljnji napredak u usklađivanju uvjeta za uvoz proizvoda;
budući da su potrebna dodatna iskustva država članica u pregledu pošiljaka kako bi se moglo izvršiti preispitivanje učestalosti predviđeno člankom 3. stavkom 3.; budući da je stoga potrebno odgoditi datum primjene učestalosti do 1. siječnja 1997.;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka Komisije 94/360/EZ mijenja se kako slijedi:
-
u članku 3. stavku 1. datum „1. prosinca 1995.” se zamjenjuje s „1. siječnja 1996.”,
-
u članku 3. stavku 3. datum „1. veljače 1996.” se zamjenjuje s „15. svibnja 1996.”,
-
u članku 7. datum „1. veljače 1996.” se zamjenjuje s „1. siječnja 1997.”,
Članak 2.
Ova je Odluka upućena državama članicama
Sastavljeno u Bruxellesu 29. siječnja 1996.

Labels: 17
5
0
3
6